钦定古今图书集成/历象汇编/乾象典/第089卷 > 《酬乐天雪中见寄》元·稹
## 钦定古今图书集成/历象汇编/乾象典/第089卷 > 《酬乐天雪中见寄》元·稹

“知君夜听风萧索，晓望林亭雪半糊。撼落不教封柳
眼，扫来偏尽附梅株。敲扶密竹枝犹亚，煦暖寒禽气
渐苏。坐觉湖声迷远浪，回惊云路在长途。钱塘湖上
𬞟先合，梳洗楼前粉暗铺。石立玉童披鹤氅，台施瑶
席换龙须。满空飞舞应为瑞，寡和高歌只自娱。莫遣
拥帘伤思妇，且将盈尺慰农夫。称觞彼此情何异，对”
景东西事有殊。镜水绕山山尽白，琉璃云母世间无。